Sangiban

Sangiban bol kráľ Alanov, vládol približne v rokoch 442- 451 v južnej Galii, v oblasti, ktorá zahŕňala Aurelianum (Orléans) a okolie.

V roku 442 rímsky vojvodca Flavius Aetius povolil Alanom usadiť sa do okolia Aureliana a požadoval od nich pomoc v boji proti povstalcom (bagaudom). Alanský vládca Sangiban velil jazdeckým odielom. Na jar v roku 451 vodca Hunov Attila zhromaždil veľké vojsko a vpadol do Galie. Dobytie Aureliana malo strategický význam pre most cez rieku Loiru. Sangiban pôvodne spojenec Rimanov odkázal Attilovi, že mesto vydá. Neostalo to však utajené. Aetius v poslednej chvíli prekvapil Hunov, keď v meste umiestnil svoju posádku. 14. mája  v roku 451 bolo Attilove vojsko pred hradbami mesta po tvrdom boji porazené. Sangiban sa ešte 20. júna v roku 451 zúčastnil v rozhodujúcej bitke na Katalaunských poliach (nazývanej tiež bitke národov), kde na strane Rimanov bojoval proti Hunom. Jeho ďalší osud je neznámy.

Vládcovia Alanov